ΓΡΑΠΤΗ ΕΡΩΤΗΣΗ E-2943/00

υποβολή: Generoso Andria (PPE-DE), Stefano Zappal (PPE-DE) και Francesco Fiori (PPE-DE) προς την Επιτροπή

(19 Σεπτεμβρίου 2000)

Θέμα: Εγκληματικότητα στην Ιταλία

Λαμβάνονταςπόψη ότι στην Ιταλία το φαινόμενο της εγκληματικότητας έχει φτάσει σε τέτοιο σημείο που δεν μπορεί πλέον να χαλιναγωγηθεί" τα μέτρα που εφαρμόζει η κυβέρνηση εξακολουθούν να είναι ανεπαρκή"

μέχρι πρότινος, το φαινόμενο αυτό ήταν ιδιαίτερα διαδεδομένο στις μεγάλες πόλεις ενώ οι περιοχές αγροτικής κυρίως δραστηριότητας και μικρής αστικής συγκέντρωσης θεωρούντο οάσεις ευτυχίας"

σήμερα, καμία περιοχή δεν θεωρείται ασφαλής από πλευράς εγκληματικότητας που συνεχώς επιδεινώνεται και τροφοδοτείται τόσο από το εσωτερικό της (τοπική εγκληματικότητα) όσο και από την εισαγόμενη εγκληματικότητα μέσω των μεταναστών που εισέρχονται στην Ιταλία από τρίτες χώρες"

οι κατ' εξοχήν αγροτικές περιοχές δεν έχουν παράδοση στην εγκληματικότητα και ανάλογες εμπειρίες με αποτέλεσμα ο πληθυσμός τους να μην είναι προετοιμασμένος να αντιμετωπίσει το φαινόμενο αυτό"

ακόμη και αυτή η οργάνωση του κράτους για την πρόληψη και καταστολή του εγκλήματος εξασφαλίζει, μέσω των αστυνομικών δυνάμεων της χώρας, την παρουσία της αστυνομίας στις μεγάλες πόλεις και αστικές συγκεντρώσεις αλλά στις μικρότερες αστικές περιοχές διαθέτει το πολύ ένα συχνά ανεπαρκές τμήμα τοπικής αστυνομίας (carabinieri) με ελάχιστους άνδρες στις απόμακρες περιοχές"

τα όργανα της δημόσιας τάξεως κάνουν ό,τι είναι δυνατό για την προστασία των πολιτών πληρώνοντας καμιά φορά ακόμη και με τη ζωή τους την προσήλωσή τους στο έργο τους αυτό, παρά την έλλειψη οργάνωσης που έχει δείξει η κυβέρνηση και το αρμόδιο για τη δημόσια τάξη Υπουργείο Εσωτερικών"

οι ανυπεράσπιστοι πολίτες πληρώνουν με τη σειρά τους χάνοντας τα αγαθά τους, αναστατώνοντας την καθημερινή τους ζωή εξαιτίας των άξεστων, αδαών, άγριων και συχνά αδίστακτων πρωταγωνιστών αυτής της εγκληματικότητας μεγάλης αλλά και μικρής κλίμακας, όπως μαρτυρεί το πρόσφατο γεγονός στο Giffoni, στην επαρχία του Σαλέρνο, όπου ένας ανυπεράσπιστος κοσμηματοπώλης πέθανε αβοήθητος από αιμορραγία όταν μέρα μεσημέρι άγνωστοι τον χτύπησαν με σφυρί στο κεφάλι για να τον ληστέψουν.

Ποια μέτρα προτίθεται να λάβει η Επιτροπή έναντι της ιταλικής κυβέρνησης ώστε να εξασφαλισθεί ότι θα αποκατασταθεί η ασφάλεια και η ηρεμία στους πολίτες της Ευρωπαϊκής Ένωσης μέσω μίας πιο αποτελεσματικής οργάνωσης για την πρόληψη και καταστολή του εγκλήματος;

Απάντηση του κ. Vitorino εξ ονόματος της Επιτροπής

(23 Οκτωβρίου 2000)

Η Επιτροπήπενθυμίζει ό,τι η ευθύνη για τον τομέα της ασφάλειας στις πόλεις και η αρμοδιότητα για τον τομέα της καταπολέμησης του εγκλήματος ανήκει κυρίως στα κράτη μέλη, καθώς επίσης ότι δεν είναι αρμοδιότητα της Επιτροπής να λάβει θέση για θέματα που αφορούν τη δημόσια τάξη.

Η Επιτροπή αναγνωρίζει τις πρακτικές δυσκολίες που μπορεί να αντιμετωπίζουν ορισμένα κράτη μέλη, ιδίως εκείνα που έχουν περιοχές με χαμηλή πυκνότητα πληθυσμού. Η Επιτροπή έδωσε, μέσω των διαρθρωτικών προγραμμάτων, τη δυνατότητα στήριξης ορισμένων προγραμμάτων που έχουν ως στόχο την αύξηση της ασφάλειας σε ορισμένες περιοχές. Η Ιταλία ήταν το πρώτο κράτος μέλος που έκανε χρήση αυτής της δυνατοτήτας στα πλαίσια των προγραμμάτων ανάπτυξης του ιταλικού νότου.

Άλλωστε, η Επιτροπή θεωρεί ό,τι μια αποτελεσματική πολιτική σ’ αυτόν τον τομέα χρησιμοποιεί όχι μόνο κατασταλτικά αλλά και προληπτικά μέτρα. Υπενθυμίζει σχετικά τα συμπεράσματα του Ευρωπαϊκού Συμβουλίου του Τάμπερε αναφορικά με την καταπολέμηση και την πρόληψη της αστικής εγκληματικότητας, καθώς και εκείνης των νέων, όπως επίσης και την εγκληματικότητα που πηγάζει από τα ναρκωτικά. Η πορτογαλική προεδρία, σε συνέχεια αυτού του Συμβουλίου, οργάνωσε το Μάιο του 2000 μια διάσκεψηψηλού επιπέδου για την πρόληψη του εγκλήματος. Αυτό τον καιρό η Επιτροπή επεξεργάζεται μια ανακοίνωση σχετικά με τη στρατηγική πρόληψης του εγκλήματος η οποία θα έχει ως αντικείμενο τις μορφές εγκληματικότητας, την πρόληψη του οργανωμένου εγκλήματος, καθώς και ορισμένες μορφές του οικονομικού εγκλήματος, δίνοντας έτσι συνέχεια στα συμπεράσματα του Συμβουλίου του Δεκεμβρίου 1998(1). Η ανακοίνωση αυτή θα πρέπει να εκδοθεί στο τέλος του έτους.

(1) ΕΕ C 408 της 29.12.1998.